Den gamle grensa mellom Kinn kommune og Vevring gikk en gang langs landtunga gjennom Dyttingvatnet. På vestsiden står enda den gamle interkommunale merkesteinen som er mer enn et lite raskt blikk verdig. Ved opprettelse av Flora kommune (sammenslåing av Florø, Kinn, Bru og Eikefjord) og Vevrings sammenslåing med Naustdal den 1. januar 1964 ble grensa flyttet noen hundre meter sydover til Fagernipa. Når det gjelder beiteretten spørs det likevel om ikke Vevringsbøndene fortsatt har hevd på sine tidligere retter sør for Dyttingvatnet.